Cristian Popescu Piedone, candidatul PUSL la Primăria Capitalei, îi transmite un mesaj lui Florin Piersic, într-o perioadă în care actorul este internat la Spitalul Foișor din București.
„Mărgelatule, hai că poți!
Ai scăpat de buzdugane, de flinte și de spahii, Căpitane!
Hai, că mai poți!
Hai, Hărmălaie! Hai, că se poate!
Hai, Buzescule! Hai, Anghele! Hai și mai spune-ne încă o poveste cu haiduci!
Hai, Jderule! Hai, bravule Pintea! Hai să mai râdem împreună nițel!
Răducane, directore, hai că sughite marea până în piață la Ovidiu! Hai, frumosule! Sus!
Căpitane, e destulă amărăciune în țărișoară… Unde să mai înghesuim încă o porție, dragă Grămadă?
Iartă-ne dacă ți-am greșit!
Iartă-ne și fă-te bine!
Iartă-ne și mai bucură-ne măcar încă un veac, Cavalere!”, scrie Piedone pe Facebook.
Actorul Florin Piersic a fost operat la Spitalul Foișor din București
Florin Piersic a fost supus unei intervenții chirurgicale extrem de dificile. Medicii de la Spitalul Foișor i-au montat maestrului o proteză provizorie, cu pompă de antibiotic pentru a curăța locul.
Evoluția postoperatorie a marelui actor a fost una foarte bună. În acest moment se află pe secția de Terapie Intensivă, având în vedere complexitatea intervenției chirurgicale prin care a trecut. Din fericire, operația a fost un succes, spun medicii.